Ukraina bosh vaziri Arseniy Yatsenyukning matbuot kotibi Olga Lappo feysbukdagi sahifasida Rossiya tergov qo‘mitasi rahbari Aleksandr Bastrikinni ruhiy sog‘lomligini tekshirib ko‘rishga chaqirdi. “Biz Rossiya rejimiga Rossiya Federatsiyasi tergov qo‘mitasi rahbari Bastrykinni ruhiy tekshiruvdan o‘tkazishni tavsiya qilamiz”, – deya ma’lum qilgan Lappo. Bundan avvalroq Bastrikin Arseniy Yatsenyukning 1995 yilda Chechenistonda jang qilgani va rossiyalik harbiylarni qo‘lga olish hamda ulani qatl qilishda ishtirok etganini ma’lum qilgan edi.